Z A P I S N I K
7. sjednice Vijeća Mjesnog odbora „Bartol Kašić“, 
održane 10. prosinca 2025. u prostoru MO Bartol Kašić“, Selska 3 
s početkom u 18:30 sati


NAZOČNI ČLANOVI VIJEĆA:
Sanja Kucan, Zoran Stajčić, Bojana Brozd, Tomislav Abel, Maja Koprivanac i Sandra Krznar Piskor

NENAZOČNI ČLANOVI VIJEĆA: -
Tomislav Kolačny
Predsjedava: Sandra Krznar Piskor, predsjednica Vijeća 

Vijećnici su materijal za 7. sjednicu zaprimili elektroničkim putem.

Predsjednica konstatira da je nazočno 6 od 7 članova Vijeća, što znači da Vijeće može pravovaljano odlučivati te otvara 7. sjednicu Vijeća Mjesnog odbora.

Predsjednica daje na glasovanje zapisnik sa 6. sjednice održane 24.11.2025.
Jednoglasno je usvojen zapisnik 6. sjednice. 
Predsjednica  predlaže dopunu dnevnog reda točkom:
4. zahtjev Udruge umirovljenika Črnomerec za redovno korištenje prostora
Vijeće jednoglasno usvaja ovako dopunjen:


                                 DNEVNI RED

1. Plan  potreba za aktivnostima, programima i projektima unapređenja kvalitete života građana u 2026.
 2.  Prijedlog Financijskog plana za 2026.
 3.  Zaključak o prijedlogu za uređenje četvrti ( Lj. O. ) – donošenje zaključka 
 4.  Zaključak o zahtjevu Udruge umirovljenika Črnomerec za redovno korištenje prostora                                     – donošenje zaključka
 5.  Pitanja, prijedlozi i obavijesti



Ad 1.	Plan  potreba za aktivnostima, programima i projektima unapređenja kvalitete života građana u 2026.
Predsjednica informira vijećnike o predmetu rasprave i odlučivanja. Svi vijećnici svojim prijedlozima sudjeluju u raspravi.
Vijeće jednoglasno donosi







	PLAN 
potreba za aktivnostima, programima i projektima unapređenja kvalitete života građana 
Mjesnog odbora Bartol Kašić u 2026. 

	Članak 1. 
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	Članak 2. 
Planirana sredstva iz članka 1. u Mjesnom odboru, u ukupnom iznosu od 4000 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Koncert povodom Dana žena

	Opis aktivnosti  
	Glazbeni nastup u MO „Bartol Kašić“ povodom Dana žena.

	Cilj(evi) aktivnosti 
	Približiti glazbu lokalnoj zajednici na dan obilježavanja borbe za ženska prava

	Datum održavanja
	8. ožujka 2026.

	Procijenjena vrijednost  
	                                                                                                             1.650,00 € 

	
	

	3. ODGOJ I OBRAZOVANJE

	Naziv aktivnosti 
	Predstava za djecu i mlade "Mreža" u organizaciji Teatra Tirena

	Opis aktivnosti  
	Predstava za djecu uzrasta 5. - 8. razredi OŠ i mlade 1. - 3. razredi SŠ

	Cilj(evi) aktivnosti 
	Ukazati kako uspješno “navigirati” virtualnim svijetom u kojem su mjerne jedinice broj pratitelja, broj srca ispod posta i broj pregleda.

	Datum održavanja
	Travanj - lipanj 2026.

	Procijenjena vrijednost  
	                                                                                                               550,00 € 

	

	Naziv aktivnosti 
	Predstava za djecu Ma Lo Lu

	Opis aktivnosti  
	Predstava za djecu vrtićkog uzrasta u suradnji s DV Petar Pan, podružnica u Cankarevoj ulici

	Cilj(evi) aktivnosti 
	Kroz multisenzornu, taktilnu, muzičku igru potaknuti djecu na istraživanje, maštovitost i
kreativnost u igri.

	Datum održavanja
	Ožujak 2026.

	Procijenjena vrijednost  
	                                                                                                               700,00 € 

	Naziv aktivnosti 
	Predavanje za osobe treće životne dobi o opasnostima od prijevara

	Opis aktivnosti  
	Predavanje za osobe treće životne dobi 

	Cilj(evi) aktivnosti 
	Upoznati starije osobe kako se zaštititi od prijevara prilikom sklapanja ugovora o doživotnim i/ili dosmrtnom uzdržavanju, darovnih ugovora i izrade oporuka

	Datum održavanja
	2 predavanja (travanj - lipanj ili listopad - studeni)

	Procijenjena vrijednost  
	                                                                                                               550,00 € 

	
	

	4. ZDRAVLJE I PREVENCIJA BOLESTI

	Naziv aktivnosti 
	Pub kviz za osobe treće dobi 

	Opis aktivnosti  
	Pub kviz za osobe treće dobi i članove njihovih obitelji 

	Cilj(evi) aktivnosti 
	Očuvanje kognitivnih sposobnosti i njegovanje zdravog natjecateljskog duha te socijalna kohezija stanovnika kvarta svih dobi 

	Datum održavanja
	2 kviza (jedan u lipnju, drugi u rujnu)

	Procijenjena vrijednost  
	                                                                                                               550,00 € 

	
	

	Članak 3. 
Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	Članak 4. 
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 




Ad 2.	Prijedlog Financijskog plana za 2026.
Predsjednica informira vijećnike o predmetu rasprave i odlučivanja. 
Vijeće jednoglasno usvaja:

FINANCIJSKI PLAN
Mjesnog Odbora ''Bartol Kašić''
za 2026.

Članak 1.
	PRIHODA:
	47.700,00 EUR

	RASHODA:
	47.700,00 EUR


Financijski plan Mjesnog odbora ''Bartol Kašić'' za 2026. (dalje u tekstu: Plan) sastoji se od:
Članak 2.
Prihodi i rashodi iz članka 1. Plana su:
	A) PRIHODI
	EUR

	EKON. 
KLAS.
	OPIS
	IZNOS 

	PRIHODI MJESNOG ODBORA UKUPNO
	47.700,00 

	6711
	Prihodi za financiranje rashoda poslovanja
	47.700,00 

	B) RASHODI
	EUR

	EKON. 
KLAS.
	OPIS
	IZNOS 

	RASHODI MJESNOG ODBORA UKUPNO
	47.700,00 

	Izvor 1.1. OPĆI PRIHODI I PRIMICI
	21.700,00 

	3291
	Naknade članovima vijeća mjesnog odbora
	17.700,00 

	3299
	Ostali nespomenuti rashodi poslovanja mjesnog odbora
	4.000,00 

	Izvor 4.1. PRIHOD OD KOMUNALNE NAKNADE
	26.000,00 

	3232
	Usluge tekućeg i investicijskog održavanja - PMKA MO
	26.000,00 



Članak 3.
Naredbodavac za izvršenje Plana je pročelnik Gradskog ureda za mjesnu samoupravu, promet, komunalne poslove, civilnu zaštitu i sigurnost.
Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2026.

Ad 3. Zaključak o prijedlogu za uređenje četvrti ( Lj. O. ) 

Predsjednica informira vijećnike o prijedlogu premještanju tramvajske stanice Sveti Duh i uređenja staze uz potok između Ilice i Prilaza baruna Filipovića. Prijedlog je da se tramvajska stanica koja je sada kod „Lidla“, vrati nazad nasuprot vojnog nebodera, a ispred semafora Sveti Duh, u smjeru centra grada. Vijeće će o prijedlogu raspraviti na slijedećoj sjednici. 

Vezano za prijedlog za uređenja staze uz potok između Ilice i Prilaza baruna Filipovića
Vijeće jednoglasno donosi
Z A K LJ U Č A K
                      o prijedlogu uređenja staze uz potok Črnomerec između Ilice 
                                                       i Prilaza baruna Filipovića

1. Vijećnici su raspravljali o prijedlogu građanke  LJ.O. za uređenja staze uz potok Črnomerec između Ilice i Prilaza baruna Filipovića. 
2. Vijeće podržava prijedlog uređenja staze uz potok Črnomerec između Ilice i Prilaza baruna Filipovića. Popločena staza je u vrlo lošem i derutnom stanju te predstavlja opasnost za veliki broj pješaka, mahom starijih građana i mlade, koji se njome kreću. Vijeće traži žurno uređenje predmetne staze.
3.	Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost. 

Ad 4. Zaključak o zahtjevu Udruge umirovljenika Črnomerec za redovno korištenje prostora   
Predsjednica informira vijećnike o predmetu rasprave i odlučivanja.
Vijeće jednoglasno donosi




Z A K L J U Č A K
o redovnom korištenju prostorija Mjesnog odbora „Bartol Kašić”

1. Udruzi umirovljenika Črnomerec  odobrava se redovno korištenje prostora u objektu koji koristi Mjesni odbor „Bartol Kašić“, Selska cesta 3, svaku srijedu  u mjesecu u vremenu od 15:30 – 17:30 sati i svaku 3. subotu u mjesecu u vremenu od 18:00 – 22:00 sata.
1. Prostor iz točke 1. ovog zaključka, koristiti će Udruga umirovljenika Črnomerec    bez naknade. 
1. Udruga umirovljenika Črnomerec  obvezuje se postupati s pažnjom dobrog  gospodara u korištenju prostora.
1.   O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost, izdati će odobrenje o korištenju, a u skladu sa ovim zaključkom.


Ad 5. Pitanja, prijedlozi i obavijesti

Vijećnici su raspravljali o postavljenim spremnicima za otpad i zaključili da se o toj temi ne zna dovoljno. Zato vijeće moli informaciju od nadležnog ureda o predviđenim lokacijama polu podzemnih i podzemnih spremnika za otpad na području MO „Bartol Kašić“ i predviđene termine ugradnje.


Sjednica je završila u 19:30 


KLASA: 024-08/25-003/2156
URBROJ: 251-13-11-04/19-25-3
Zagreb, 10. prosinac 2025.                  
[bookmark: _GoBack]

							       Predsjednica Vijeća Mjesnog odbora
				          			                        „Bartol Kašić“

     Sandra Krznar Piskor           

















Tablica glasovanja

	članovi
	točka 1.
	točka 2.
	točka 3.
	točka 4.

	BOJANA BROZD
	+
	+
	+
	+

	MAJA KOPRIVANAC
	+
	+
	+
	+

	SANDRA KRZNAR PISKOR
	+
	+
	+
	+

	SANJA KUCAN
	+
	+
	+
	+

	TOMISLAV ABEL
	+
	+
	+
	+

	TOMISLAV KOLAČNY
	 
	 
	 
	 

	ZORAN STAJČIĆ
	+
	+
	+
	+

